Sant'Ursu viscuvu di Ravenna

Ursu (Saraùsa ? - Ravenna 13 di aprili dû 396) è nu Santu viniratu dâ Cresia Cattòlica.

Nutizzi biugràfichi
Si chiamava Corneliu Ursu. Tanti scrittura lu dìciunu natu a Saraùsa di famigghia nòbbili. Fu fattu viscuvu di Ravenna ntô 370 e cci stetti pi 26 anni, finu ô 396. Traspurtau la sedi viscuvili di Classi a Ravenna. Tra lu 379 e lu 396 fici fari la nòbbili e maestusa Cattidrali ca didicau ntâ Pasqua dû 407 all’Anastasis, zoè la Risurrezzioni di Cristu e ancora oi è ditta Ursiana. A latu fici fari lu Battisteriu. Purtau ntâ Cresia di Ravenna lu cultu di tri Santi siciliani: Euplu jacunu e martiri, Agata e Lucia Virgini e Martiri, e cci fici fari Cresi.
Fu sippillutu ntâ Cattidrali davanti a l’artaru majuri sutta na làpidi di pòrfidu. 
Ntô Coru dâ Catidrali è nu quatru di Vicenzu Camuccini ca raffiura Sant’Ursu ca cunsacra la Basilica e nu musàicu nta l’absidi dâ Basilica di Sant’Apollinari n Classi.
La festa è lu 13 di Aprili.

Bibbliugrafia

 Atti di Santi Anversa
 A. Agneddu Libbru Pontificali Modena, 1708
 A. Tarlazzi Memorie Sacre di Ravenna, 1852

Ursu
Ursu